open-index/open-wikipedia-markdown huggingface dataset:
Cyklohexa-1,3-dién

**Cyclohexa-1,3-dién** je cyklická organická zlúčenina s dvomi dvojitými väzbami. Je to bezfarebná horľavá tekutina s indexom lomu 1.475 (20 °C). Je to jeden z izomérov cyklohexadiénu; tým druhým je cyklohexa-1,4-dién.

## Syntéza
Cyklohexadién sa vyrába dvojitou dehydrobromináciou z 1,2-dibrómcyklohexánu:

:  + 2 NaH →  + 2 NaBr + 2 

## Reakcie
Medzi užitočné reakcie tohto diénu patria cykloadície, napríklad Dielsova-Alderova reakcia.

Premena cyklohexa-1,3-diénu na benzén a vodík je exotermická a uvoľňuje sa počas nej asi 25 kJ/mol energie (v plynnej fáze).

: cyklohexán → cyklohexa-1,3-dién + 2 H2 (Δ*H* = +231.5 kJ/mol; endotermická reakcia)
: cyklohexán → benzén + 3 H2 (Δ*H* = +205 kJ/mol; endotermická reakcia)
: cyklohexa-1,3-dién → benzén + H2 (Δ*H* = -26.5 kJ/mol; exotermická reakcia)

V porovnaní s cyklohexa-1,4-diénom, ktorý predstavuje jeho izomér, je cyklohexa-1,3-dién asi o 1,6 kJ/mol stabilnejší.

Cyklohexadién a jeho deriváty tvoria komplexy so železom. Patrí medzi ne napríklad (cyklohexa-1,3-dién)-trikarbonyl železa, [(C6H8)Fe(CO)3], ktorý tvorí oranžovú kvapalinu. Tento komplex reaguje so zlúčeninami, ktoré z iných látok odštiepujú hydridy, za vzniku cyklohexadienylového derivátu, [(C6H7)Fe(CO)3]+. Cyklohexadiény reagujú s chloridom rutenitým za vzniku diméru benzén-dichloridorutenatého komplexu, pričom sa cyklohexadién oxiduje na benzén.

## Výskyt
Cyklohexa-1,3-dién je v prírode vzácny, ale je celkom bežný ako podštruktúra zložitejších zlúčenín. Jedným príkladom takej zlúčeniny je kyselina chorizmová, ktorá vystupuje ako medziprodukt šikimátovej dráhy. Mnoho príkladov existuje i medzi terpenoidmi, z ktorých dôležitým príkladom je felandrén. Nezvyčajným derivátom je napr. ''cis''-1,2-dihydrokatechol.

Koenzým A konjugovaný na pozíciu 2 kyseliny cyklohexadién-2-karboxylovej vzniká ako rozkladový produkt aromatických karboxylových kyselín.

## Referencie

## Pozri aj
* Cyklohexén
* Cyklohexa-1,4-dién
* Benzén
* 1,2-didehydrobenzén

## Iné projekty

## Zdroj

Kategória:Konjugované diény
Kategória:Cyklohexadiény
Kategória:Šesťčlánkové kruhy
Obdokovský potok

**Obdokovský potok** je vodný tok v Podunajskej pahorkatine na území okresu Nitra. Je pravostranným prítokom Hosťovského potoka v povodí Žitavy, má dĺžku približne 3,9 km a je tokom VI. rádu.

## Priebeh toku
Potok pramení na severe strednej časti Podunajskej pahorkatiny, v geomorfologickom podcelku Žitavská pahorkatina, v lokalite Hanisovo, v nadmorskej výške približne  Od prameňa v močaristej oblasti v blízkosti rýchlostnej cesty R1 tečie poľnohospodárskou oblasťou juhovýchodným smerom cez lokalitu Pri potoku. Vodný tok až po intravilán Dolných Obdokoviec lemuje širší, súvislý porast vyššej vegetácie. V obci priberá menší pravostranný prítok, na jej juhovýchodnom okraji aj významnejší, ľavostranný prítok z oblasti Farský les. Potok sa postupne stáča na východ a lokalitou Zakázaný háj pokračuje rovinatou, poľnohospodárskou oblasťou. Tečie severným okrajom menšieho lesa, mierne sa stáča na severovýchod a onedlho sa v nadmorskej výške približne  vlieva pravostranne do Hosťovského potoka v povodí Žitavy. Potok patrí do širšieho povodia rieky Váh.

Obdokovský potok pramení a väčšou časťou preteká katastrálnym územím Dolných Obdokoviec, odkiaľ pokračuje územím obce Čeľadice v okrese Nitra v Nitrianskom kraji.

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Žitavská pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Nitra
Kategória:Čeľadice
Kategória:Dolné Obdokovce
Existenciálna analýza

**Existenciálna analýza** môže byť:

* psychoterapeutická škola, pozri daseinsanalýza
* Heideggerova filozofická metóda, pozri existenciálna analytika
Cyklohexa-1,4-dién

**Cyklohexa-1,4-dién** je cyklická organická zlúčenina s dvomi dvojitými väzbami. Je to jeden z izomérov cyklohexadiénu; tým druhým je cyklohexa-1,3-dién. Je to bezfarebná horľavá tekutina, ktorá je zaujímavá z akademického hľadiska, pretože predstavuje prototyp veľkej skupiny príbuzných látok patriacich medzi terpenoidy, medzi ktoré patrí napríklad γ-terpinén.

## Syntéza a reakcie
V laboratóriu možno syntetizovať (substituovaný) cyklohexa-1,4-dién pomocou Birchovej redukcie príbuzných aromatických zlúčenín pomocou alkalických kovov rozpustených v kvapalnom amoniaku a donoru protónov, napríklad alkoholov. Týmto spôsobom sa možno vyhnúť úplnej redukcii na nasýtený cyklohexán. Touto redukciou možno pripraviť cyklohexa-1,4-dién z benzénu. Alternatívne možno pripraviť cyklohexa-1,4-diény pomocou Dielsovej-Alderovej reakcie butadiénu a alkínu chudobného na elektróny.

Cyklohexa-1,4-dién a jeho deriváty sa ľahko aromatizujú, pričom hnacou silou tohto procesu je vznik aromatického kruhu. Premena na aromatický systém môže byť použitá na vyvolanie iných reakcií, napríklad Bergmanovej cyklizácie.

## Referencie

## Iné projekty

## Externé odkazy
* Fotochémia cyklohexa-1,4-diénu v roztoku a v plynnej fáze 
* ''NIST Chemistry WebBook'' Termochemické údaje o reakciách 

## Zdroj

Kategória:Cyklohexadiény
Kategória:Šesťčlánkové kruhy
Reklamácia

**Reklamácia** alebo **reklamovanie** môže byť:
*všeobecne a v práve:
** hlásenie sa o niečo, nárokovanie si niečoho, požadovanie (niečoho, čo niekomu právom patrí), vymáhanie, pozri napr. nárok, požiadavka, vymáhanie
** ozvanie sa proti niečomu, sťažnosť, protest, námietka, pozri napr. sťažnosť, protest, námietka
** žiadosť o nápravu, obyčajne spolu s predchádzajúcou sťažnosťou na chybu (napr. reklamácia chyby v účte) 
* v práve:
** uplatnenie práv (nárokov) zo zodpovednosti za vady, t. j. vytknutie vady (pozri nižšie) a súčasne uvedenie konkrétneho domáhaného sa práva zo zodpovednosti za vady (napr. požiadavka výmeny či opravy), pozri pod zodpovednosť za vady 
** alternatívne označenie pre vytknutie vady (t. j. formálne - často povinne písomné - oznámenie sťažnosti na vadu vrátane opisu vady, prípadne formálne oznámenie uplatnenia práv zo zodpovednosti za vady)
*vo vojenstve: žiadosť o oslobodenie (alebo dočasné uvoľnenie) odvedenca od vojenskej povinnosti, pozri reklamácia (odvedenec)

**Reklamovanie** môže byť nesprávne aj: robenie niečomu reklamy, inzerovanie, propagácia, pozri reklama, inzercia, propagácia

## Referencie
Existenciálna terapia

**Existenciálna terapia** je psychoterapeutický smer, ktorý pracuje s podmienkami existencie (smrť, sloboda, existenciálna osamelosť a absencia zmyslu) a s cestami vyrovnávania sa s nimi. Tento prúd je v istom zmysle blízky humanistickej psychológii, ktorá bola „treťou silou“ nasledujúcou za dvomi výraznými ideologickými školami: freudovskou psychoanalýzou a pozitivistickým behaviorizmom. Americký predstaviteľ existenciálnej terapie Irvin Yalom je presvedčený, že:

## Referencie

## Pozri aj
* Daseinsanalýza

## Literatúra
* 
*  

Kategória:Psychoterapia
Pour tout l'or du Transvaal

***Pour tout l'or du Transvaal*** je francúzska miniséria z roku 1979, ktorú režíroval Claude Boissol. Celkovo seriál obsahuje šesť na seba nadväzujúcich 55-minútových častí. Program bol prvýkrát vysielaný vo Francúzsku od októbra do novembra 1979 na stanici Antenne 2.

Dej sa odohráva v roku 1900 v Južnej Afrike v provincii Transvaal, kde sa mladý lekár Jacques Cervin zmocní zlatej bane a ocitne sa zapletený do druhej búrskej vojny, krvavého konfliktu medzi Britmi a Afrikáncami, farmármi holandského pôvodu.

## Herecké obsadenie
* Yves RénierJacques Cervin / Dr. Jacques Cervin
* Bernard DimeyPaintendre
* Albert MédinaSuares
* Graham ArmitagePaxton
* Brian O’ShaughnessyBrowels
* Ursela MonnMary Lawson
* Ryno HattinghJacob / Jacob du Plessis
* Patrick MynhardtHasenfeld
* Jocelyne BoisseauMarguerite / Marguerite du Plessis
* Manfred SeipoldMeeker
* Larry Taylorveliteľ

## Miesta natáčania
Hlavné natáčanie prebiehalo v Kapskom Meste na lokalitách:

* Iziko South African National Gallery
* Victoria & Alfred Waterfront
* Fort de Bonne-Espérance

## Hudba

Hudbu zložil Pierre Bachelet, ktorému robil aranžmány Raymond Gimenès. Ústrednú pieseň „L’homme tranquille“ naspieval Lucky Blondo.

## Referencie

## Externé odkazy
* Madelen.ina.fr
* 
* 
* 
* 

## Zdroj

Kategória:Francúzske televízne seriály
Kategória:Televízne seriály z roku 1979
Kategória:Seriály s hudbou Pierra Bacheleta
Paul Martin (politik)

**Paul Edgar Philippe Martin** (* 28. august 1938, Windsor, Ontário, Kanada) je bývalý kanadský právnik, podnikateľ a politik. V rokoch 2003 až 2006 predseda vlády Kanady, v rokoch 1996 až 2002 bol ministrom financií Kanady.

## Skorší život
Narodil sa vo Windsore. Jeho otec, Paul Joseph Martin, bol ministrom v štyroch kanadských vládach. V roku 1966 ukončil štúdium práva na University of Toronto. V roku 1966 získal právnické oprávnenie. Spolu s obchodným partnerom v roku 1981 kúpil firmu Canada Steamship Lines, kde bol od roku 1974 prezidentom.

## Politická kariéra
V roku 1988 bol zvolený za poslanca v montrealskom obvode LaSalle-Emard. O dva roky kandidoval za predsedu Liberálnej strany, ale túto pozíciu získal Jean Chrétien. 4. novembra 1993 ho predseda vlády Jean Chrétien vymenoval za ministerstva financií. Martin za svoju prioritu označil zníženie deficitu.

### Predseda vlády Kanady
V roku 2003 Jean Chrétien ohlásil svoj nastávajúci odchod do dôchodku a v novembri 2003 Liberálna strana za jeho nástupcu zvolila Paula Martina. Za predsedu vlády bol vymenovaný 12. decembra 2003. V roku 2004 Martin vyhlásil ďalšie voľby. Liberálna strana opäť vyhrala, ale stratila štvrtinu poslaneckých miest. Martin vládol v situácii minoritnej vlády. 28. novembra 2005 vláda padla po vyslovení nedôvery v parlamente. Nasledujúci rok v januári voľby vyhrala Konzervatívna strana, predsedom vlády sa stal Stephen Harper. Z postu predsedu vlády Martin odišiel 5. februára 2005.

## Osobný život
Jeho manželkou sa 11. marca 1963 stala Sheila Ann Cowan. Majú tri deti: Paul, James a David.

## Dielo
* *Hell or High Water: My Life In and Out of Politics* (2008)

## Referencie

## Iné projekty

Kategória:Osobnosti z Windsoru (Ontário)
Kategória:Kanadskí politici
Kategória:Kanadskí právnici
Kategória:Absolventi University of Toronto
Kategória:Predsedovia vlády Kanady
Kategória:Ministri financií Kanady
Kategória:Politici Liberálnej strany (Kanada)
Kategória:Predsedovia Liberálnej strany (Kanada)
Mary Poppins

**Mary Poppins** môže byť:

* fiktívna rozprávková postava, pozri Mary Poppins (postava)
* americký film z roku 1964, pozri Mary Poppins (film)
* séria detských kníh, pozri Mary Poppins (knihy)
* britský muzikál z roku 2004, pozri Mary Poppins (muzikál)

Poppins, Mary
Dobrodružstvo

**Dobrodružstvo** môže byť:

* vo všeobecnom význame séria neobvyklých a vzrušujúcich zážitkov
* taliansko-francúzsky film z roku 1960, pozri Dobrodružstvo (film z roku 1960)
* americký film z roku 2008, pozri Dobrodružstvo (film z roku 2008)
* maďarský film z roku 2011, pozri Dobrodružstvo (film z roku 2011)
Je koniec

**„Je koniec“** je pieseň slovenskej speváčky Dominiky Mirgovej v spolupráci s reperom Kalim, vydaná v roku 2013 prostredníctvom hudobného vydavateľstva Galgan Music. Skladba vyšla ako piaty singel z albumu *[[Nová (album)|#Nová]]* (2013).

Videoklip k skladbe si na platforme YouTube získal veľkú popularitu. K novembru 2025 má viac než 34 miliónov zhliadnutí, čím sa radí medzi najúspešnejšie slovenské videoklipy na platforme.

## Kompozícia
Skladba má dĺžku tri minúty a štyridsaťosem minút. Žánrovo kombinuje prvky popu a hip-hopu. Text emotívnej skladby rozpráva o rozchode a o tom, čo po ňom partneri prežívajú.

## Videoklip
Videoklip k skladbe bol zverejnený na YouTube 6. novembra 2013. Réžiu mal na starosti Roman Gregorička. Vznikol najmä na podnet fanúšikov – jeho realizáciu inicioval veľký záujem po zverejnení audioverzie skladby na YouTube, ktorá už po troch týždňoch od vydania dosiahla milión zhliadnutí. Tento rýchly nárast popularity viedol tvorcov k rozhodnutiu urýchlene klip natočiť.

## Obsadenie
* Dominika Mirgová – spev
* Kali – rap
* Miro Jaroš, Andrej "G-Bod" Škrovina – hudba
* Miro Jaroš, Kali – text
* Samuel Kovacs – gitara
* Randy Gnepa – mix a mastering
Spevy nahrané v B&B Studio.

### Videoklip
* Michal Šefčík, Miro Jaroš – produkcia
* Roman Gregorička – réžia
* SpyGER ARTS – postprodukcia
* Barbora Yurkovic – styling & make-up

## Umiestnenie v rebríčkoch
#### [[IFPI|SNS IFPI]]

## Referencie

## Externé odkazy
* Dominika Mirgova & Kali - JE KONIEC (Official video na YouTube
* 

## Pozri aj
* Zoznam najsledovanejších slovenských hudobných videí na YouTube

Kategória:Piesne z 2013
Kategória:Single z 2013
Euro Hockey Tour

**Euro Hockey Tour** (EHT) je každoročný hokejový turnaj otvorený iba pre národné mužské tímy Česka, Fínska, Švajčiarska a Švédska. Väčšina tímov využíva súťaž ako prípravu na nadchádzajúce majstrovstvá sveta alebo olympijské hry, čo umožňuje menej skúseným hráčom nazbierať cenný čas na ľade vo svojich národných farbách.

## História
### Turnaje
#### Aktuálne
* Karjala Tournament vo Fínsku
* Swiss Ice Hockey Games vo Švajčiarsku (nahradili Channel One Cup)
* Sweden Hockey Games vo Švédsku
* Czech Hockey Games v Česku

#### Bývalé
* Channel One Cup v Rusku (ukončený po ruskej invázii na Ukrajinu)

### Formát hry
Každý tím odohrá tri zápasy v každom z turnajov, čo dáva celkom dvanásť zápasov na tím. Po skončení štyroch turnajov sú tímy nasadené podľa ich celkového počtu bodov zo všetkých štyroch turnajov.

V každom turnaji sa päť zápasov odohrá v hostiteľskom meste a jeden zápas v inej zúčastnenej krajine. Napríklad v ročníku 2007 turnaja Karjala sa zápas medzi Švédskom a Ruskom odohral v Jönköpingu vo Švédsku, a nie vo Fínsku, ktoré je hostiteľom Karjala Cupu. Každá krajina má v týchto zápasoch pridelený jeden domáci zápas a jeden zápas vonku.

Každý tím dostane tri body za výhru v riadnom hracom čase, dva body za výhru v predĺžení alebo v nájazdoch, jeden bod za prehru v predĺžení alebo v nájazdoch a nula bodov za prehru v riadnom hracom čase. V štyroch turnajoch, ak dva alebo viac tímov skončí s rovnakým počtom bodov, sú nasadené na základe vzájomných výsledkov v zápasoch proti remizujúcim tímom. V tabuľke EHT sú však dva alebo viac tímov s rovnakým počtom bodov nasadené na základe lepšieho gólového rozdielu.

### Výherné peniaze
Výherné peniaze pre víťaza každého turnaja sú 50 000 €, zatiaľ čo druhý nasadený hráč získa 30 000 €, tretí nasadený hráč 25 000 € a štvrtý nasadený hráč 15 000 €. Víťaz sezóny EHT získa ďalších 75 000 €, tím, ktorý skončí na druhom mieste, získa 30 000 € a tím, ktorý skončí na treťom mieste, získa 15 000 €.

### Finále v predchádzajúcich rokoch
Zápasy o medaily sa nehrali až do sezóny 2003/04. Predtým sa poradie určovalo podľa umiestnenia v turnaji. V sezónach 2003/04, 2004/05 a 2006/07 sa používal formát, v ktorom tímy na prvom a druhom mieste hrali sériu dvoch zápasov doma a vonku o zlatú a striebornú medailu EHT, zatiaľ čo tímy na treťom a štvrtom mieste hrali dva zápasy o bronz. V sezóne 2005/06 sa o majstrovi rozhodlo v jedinom zápase, ktorý sa hral na ihrisku tímu na prvom mieste. Od sezóny 2007/08 sa finále EHT nehrá.

## Účastnícke tímy
V EHT súťažia štyri európske tímy. Česko, Fínsko a Švédsko sa turnaja zúčastňujú od jeho začiatku v roku 1996. Švajčiarsko nahradilo Rusko v roku 2022 po tom, čo bol ruský tím vylúčený z účasti na medzinárodných turnajoch kvôli ruskej invázii na Ukrajinu.

* 
* 
* 
* 

## Referencie


Kategória:Turnaje v ľadovom hokeji
Kategória:Ľadový hokej v Európe
Hygiena prsníkov

náhľad|Sprchujúca sa žena
**Hygiena prsníkov** je ľudské správanie, ktorého cieľom je predchádzať infekciám prsníkov. Je dôležitá najmä pri prsníkoch žien a v období dojčenia, aby sa predišlo podráždeniu a infekciám, ale najmä vzniku mastitídy.

Odporúča sa, najmä počas dojčenia, dotýkať sa prsníka iba umytými rukami, aby sa predišlo prenosu baktérií. Počas popôrodného obdobia a obdobia dojčenia sa odporúča umývať prsník raz denne teplou vodou a maximálne jemným mydlom, pričom je potrebné vyhýbať sa bradavke a dvorcu prsníka.

Na udržanie suchého prostredia v oblasti bradaviek je nevyhnutné používanie suchých dojčiacich vložiek. Dojčiace vložky vyrobené z bavlny, vlny alebo hodvábu sú obzvlášť priedušné.

Nesprávne prisatie a cmúľanie dieťaťa na prsníku alebo obzvlášť časté dojčenie môže viesť k bolestivým a popraskaným bradavkám. Boľavé bradavky spôsobujú matke počas dojčenia bolesť. **Starostlivosť o bradavky**, keď na bradavke po dojčení zostávajú zvyšky materského mlieka, zabraňuje vysušeniu a má antibakteriálny účinok, čo pomáha predísť popraskaniu bradaviek. Na bradavku pôsobí antibakteriálne aj čerstvý vzduch a slnečné žiarenie. V prípade potreby môže lanolínová masť urýchliť hojenie popraskaných bradaviek.

## Referencie

## Zdroj

Kategória:Prsník
Kategória:Hygiena
Zoznam najsledovanejších slovenských YouTube videí

Toto je **zoznam slovenských videí na [[YouTube]]** podľa počtu zhliadnutí. Zoznam je aktuálny k 1. novembru 2025. Zoznam zahŕňa videá obsahujúce slovenčinu, tvorcov zo Slovenska alebo tvoriacich prevažne na Slovensku. Uvedené sú videá s minimálne 29 miliónmi zhliadnutí, ktoré boli na platformu nahraté v rokoch 2010 až 2023. V zozname sa nachádza šesť videí s viac ako 100 miliónmi a pätnásť videí s viac ako 50 miliónmi zhliadnutí.

Zhliadnutia predstavujú počet pozretí videa. Aby sa zabezpečilo, že návštevnosť pochádza od skutočných ľudí a nie zo skriptov alebo iných klamlivých metód, YouTube používa tajný algoritmus na oddelenie legitímnych zhliadnutí od nelegitímnych a do počtu zhliadnutí sú tak zahrnuté iba legitímne zhliadnutia. Konkrétne, aby sa započítalo ako legitímne zhliadnutie, používateľ musí úmyselne spustiť prehrávanie videa a prehrať aspoň 30 sekúnd videa (alebo celé video v prípade kratších videí). Okrem toho, zatiaľ čo opakované prehratia sa počítajú ako zhliadnutia, existuje limit 4 alebo 5 zhliadnutí na adresu IP počas 24-hodinového obdobia. Po tomto čase sa do uplynutia 24-hodinového intervalu nezapočítavajú žiadne ďalšie zhliadnutia z tejto adresy IP.

Od roku 2020 je najsledovanejším slovenským videom na YouTube detské hudobné video „Na hada“ od Spievankova. Video bolo zverejnené na YouTube v roku 2018. Prvých päť miest v rebríčku obsadzujú videá určené pre deti.

## Najsledovanejšie slovenské YouTube videá
Nasledujúca tabuľka uvádza 50 najsledovanejších slovenských videí na YouTube s približným počtom zhliadnutí, YouTube kanálom a dátumom zverejnenia.

## Referencie

## Pozri aj
* Zoznam najsledovanejších YouTube videí
* Zoznam najsledovanejších slovenských hudobných videí na YouTube
* Zoznam najsledovanejších českých hudobných videí na YouTube

## Externé odkazy
* top 1000 Youtube videá - Slovensko - sk.youtubers.me
* Most Viewed Slovak YouTube Music Videos Of All Time - chartex.com 
* Top 50 YouTube Creators in Slovakia by Views - socialblade.com

Kategória:YouTube
Kategória:Internetové zoznamy
Mamológia

náhľad|Vyšetrenie prsníka
**Mamológia** alebo **senológia** (z  = „prsník“) je medicínsky odbor, ktorý sa zaoberá problematikou ochorení prsníkov. Termín senológia pochádza od Charles-Marieho Grosa zo Štrasburgu, ktorý v roku 1976 založil Senologic International Society (SIS), prvú asociáciu pre medicínsky výskum ženských prsníkov. Jeho cieľom bolo „spojiť všetkých lekárov zaoberajúcich sa normálnymi a poškodenými funkciami ženského prsníka“.

V roku 1980 sa konal 1. medzinárodný kongres SIS v Hamburgu a okrem iného viedol k založeniu Deutsche Gesellschaft für Senologie v nasledujúcom roku.

Oblasť mamológie v sebe spája základy biológie, fyziológie a anatómie, ako aj diagnostické a terapeutické postupy a rozširuje sa aj na následnú starostlivosť a prevenciu proti chorobám. Klinicky možno nájsť širokú škálu špecializácií: plastická chirurgia, chirurgia, gynekológia, interná medicína, patológia, rádiológia a onkológia sa zaoberajú rôznymi aspektmi diagnostiky a liečby ochorení prsníka. Mamológovia sa čoraz viac snažia o holistický pohľad na svojich pacientov, čiže z psychologického a sociálneho hľadiska. 

Ústrednými témami súčasného mamologického výskumu sú procesy v rámci fyziologického a narušeného vývoja prsníkov, a najmä vznik a liečba benígnych a malígnych nádorov vrátane rakoviny prsníka. Jedným z cieľov je znížiť počet a závažnosť nových prípadov zavedením účinnejších opatrení na prevenciu chorôb (najmä prevencia rakoviny). To siaha od vzdelávania pacientok o správnom samovyšetrovaní prsníkov až po vývoj prísnych programov zabezpečenia kvality v oblasti mamografie. Ďalším zameraním je neustály vývoj chirurgických techník rekonštrukcie prsníkov a rekonštrukcie bradaviek. Keďže prsník zachovávajúca chirurgia je v súčasnosti prevládajúcim prístupom, kompletné mastektómie sú zriedkavo potrebné. Zatiaľ čo klasická augmentácia prsníkov vo všeobecnosti používa implantáty naplnené silikónovým gélom alebo izotonickým fyziologickým roztokom, moderná rekonštrukčná chirurgia sa čoraz viac prikláňa k technikám, ktoré na rekonštrukciu prsníka využívajú vlastné tkanivo pacientky, napríklad vo forme brušných lalokov.

## Známi mamológovia (výber)

## Referencie

## Pozri aj
* gynekológia

## Zdroj

Kategória:Prsník
Kategória:Medicínske odbory
Mliečna lišta

**Mliečna lišta** (, ) je primordium špecifické pre vývoj mliečnych žliaz.

## Vývin
Mliečna lišta je primordiom mliečnych žliaz v ľudských prsníkoch a súvisí s vývinom mliečnych žliaz a mamogenézou.

V období ľudskej embryogenézy sa počas prvých siedmich týždňov tehotenstva mliečna lišta zvyčajne javí ako úzke, mikroskopické ektodermálne zhrubnutie a rastie kaudálne ako úzka, lineárna lišta. U mnohých cicavcov sa tieto žľazy najprv objavujú ako vyvýšené hrebene pozdĺž mliečnych čiar, ktoré sa potom rozdeľujú na jednotlivé púčiky umiestnené v oblastiach laterálne od ventrálnej stredovej čiary. Umiestnenie týchto púčikov sa líši v závislosti od druhu: u primátov sa nachádzajú v hrudnej oblasti, u kopytníkov v oblasti slabín a pozdĺž celej dĺžky trupu u hlodavcov a prasiat.

Mliečna lišta prsníka zvyčajne prestáva rásť v ôsmich týždňoch a jej dĺžka sa zmenšuje, začínajúc na kaudálnom konci a rozširujúc sa kraniálne, takže zostáva okrúhly ektodermový plakód, kde sa vyvinie podpazušie. Keď je skrátenie mliečnej lišty dokončené, štruktúra zostáva výrazná v oblastiach, kde sa nakoniec vytvoria mliečne žľazy. Mliečne lišty sa začínajú skracovať a ektodermálne bunky sa začínajú deliť a rásť do vrstvy mezenchymálnych buniek. Zvyčajne zostáva bazálna membrána oddeľujúca rozširujúcu sa štruktúru ektodermálnej lišty a pod ním ležiacu mezodermu. V oblasti hrudnej oblasti ľudského embrya sa potom stáva rozpoznateľnou mliečnou lištou. Bradavky sa vyvíjajú na mliečnych lištách živorodých cicavcov.

## Mliečne lišty u ľudí
U oboch pohlaví človeka sa mliečne lišty () tvoria ako zhrubnutia pokožky mliečnej žľazy pozdĺž prednej plochy. Mliečne lišty sa objavujú v siedmom týždni embryonálneho vývoja pred ľudskou pohlavnou diferenciáciou, čo vysvetľuje, prečo majú muži bradavky. Po počiatočnom vývoji mliečnych líšt prechádzajú do remisie. Väčšina ľudí má dve bradavky, ale v niektorých prípadoch sa vyvinie polytélia. Tieto ďalšie bradavky zvyčajne rastú pozdĺž mliečnej lišty.

Nedávno publikovaná štúdia dokazuje, že lokálne tukové vankúšiky na prednej strane ľudského trupu pochádzajú z brázdy mliečnych líšt. U takmer všetkých štíhlych žien a mužov sa konzistentne našlo osem párov tukových žliabkov, ktoré sa tiahnu pozdĺž zakrivenej čiary od podpazušia po slabiny, čo zodpovedá umiestneniu embryonálnej línie mliečnych žliabkov. Toto zistenie vysvetľuje, prečo tuk na prednej strane tela u väčšiny ľudí menej reaguje na diétu a cvičenie ako tuk inde – pretože v skutočnosti pochádza z prsníkov, a preto je citlivejší na hormonálne vplyvy ako na príjem kalórií alebo spaľovanie.

## Referencie

## Literatúra
* 
* 
*  

## Pozri aj
* vemeno
* laktácia

## Zdroj

Kategória:Anatómia človeka
Kategória:Anatómia cicavcov
Kategória:Prsník
Világoš

**Világoš** je vodný tok v Podunajskej pahorkatine na území okresu Nitra. Je ľavostranný prítok Hosťovského potoka v povodí Žitavy, má dĺžku približne 3,3 km a je tokom VI. rádu.

## Priebeh toku
Potok pramení na severe strednej časti Podunajskej pahorkatiny, v geomorfologickom podcelku Žitavská pahorkatina, v lokalite Svetlé pole, v nadmorskej výške približne  Od prameňa v neveľkej zníženine východne od Čeľadíc tečie poľnohospodárskou oblasťou južným smerom. Na hornom toku je lemovaný pásom vyššej vegetácie, ktorý je od lokality Močiare postupne len úzky, nesúvislý. V strednej časti Berýn je krajina už menej zvlnená a intenzívne využívaná a potok v lokalite Dolné Orosie priberá svoj jediný významnejší prítok, ľavostranný Dudocký potok. Tu sa Világoš stáča na juhozápad do oblasti Kerňa, kde sa severovýchodne od Babindolu, v nadmorskej výške približne  vlieva ľavostranne do Hosťovského potoka v povodí Žitavy. Potok patrí do širšieho povodia rieky Váh.

Világoš takmer celou dĺžkou preteká hranicou katastrálnych území Dolných Obdokoviec a Čeľadiniec v okrese Nitra v Nitrianskom kraji.

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Žitavská pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Nitra
Kategória:Čeľadice
Kategória:Dolné Obdokovce
Ščobský potok (prítok Udavy)

**Ščobský potok** je potok v regióne Zemplín v subregióne Horný Zemplín, na území obce Osadné v okrese Snina v Prešovskom kraji. Nachádza sa v geomorfologickej oblasti Nízke Beskydy. Ústi do Udavy. Od sútoku zdrojníc po ústie má dĺžku . Rád toku VII. 
## Sútok zdrojníc
Vodný tok *Ščobský potok* sa začína v  v severozápadnom kúte územia obce Osadné v lesnom extraviláne,  v lese *Pod Grúňom*, v okrese Snina, vo vzdialenosti  juhovýchodne od vrchu Ščoby s , ktorého vrchol leží už na území susednej obce Vyšná Jablonka v okrese Humenné. 

Severná zdrojnica pramení v  na východnom svahu vrchu Ščoby; má dĺžku . Východná zdrojnica pramení v ; má dĺžku .
## Opis toku
*Ščobský potok* tečie od sútoku zdrojníc lesným extravilánom južným smerom cez územie Osadného, v  priberá pravostranný bezmenný prítok, pravým brehom obmýva úpätie vrchu a lesa *Pliškov*, pravým brehom obmýva úpätie pasienka *Lipinské*, mení smer na juhovýchod, meandruje, vyteká z lesa do poľnohospodárskeho extravilánu, v  priberá ľavostranný bezmenný prítok pritekajúci z pasienka a lesa *Lipinské*, pravým brehom obmýva úpätie vrchun a pasienka Predný vrch so , ľavým brehom obmýva ovčín, v  vteká do intravilánu obce Osadné, v  poniže *Chrámu Nanebovstúpenia Isusa Christa* v centrálnej časti intravilánu obce Osadné ústi do Udavy ako jej pravostranný prítok. Udava ďalej ústi do Laborca. *Ščobský potok* patrí do okresu Snina v Prešovskom kraji. Začína sa, tečie a ústi do vodného toku Udava na území obce Osadné. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Ščobský potok* má dva bezmenné prítoky. *Ščobský potok* s výnimkou svojho zaústenia celý leží v Chránenej krajinnej oblasti Východné Karpaty. 
## Pôvod názvu
Názov vodného toku *Ščobský potok* má pôvod v názve vrchu Ščoby, ktorého úpätím preteká severná zdrojnica vodného toku. Názov vrchu bol prenesený na potok a po rozšírení o formant prídavného mena *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Ščobský potok* ako súčasť početnej skupiny názvov v slovenskej toponymii, najmä hydronymii s významom *prameniaci alebo pretekajúci v priestore vrchu Ščoby*. Motivácia pomenovania vrchu Ščoby je spojená s nárečovým zemplínskym a šarišským apelatívom *ščob* vo význame *malý vrch, vyvýšenina, hrb v teréne, kopec, vŕšok*; slovo *ščob* je dnes vysunuté na okraj slovnej zásoby v týchto nárečiach a v súčasnosti prežíva najmä v toponymách. Názov vodného toku *Ščobský potok* bol štandardizovaný v roku 1990. V množine slovenskej hydronymie vodných tokov hydronymum *Ščobský potok* nie je jedinečným hydronymom (november 2025); na Slovensku sú dva vodné toky s týmto štandardizovaným názvom.
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Laboreckej vrchovine
Kategória:Osadné
Kategória:Povodie Udavy
Montgomeryho žľazy

**Montgomeryho žľazy** (, ) je 10 – 15 vyvýšenín, ktoré sa nachádzajú na dvorci prsníka. Zvyčajne sú usporiadané do kruhu okolo bradavky a môžu byť obzvlášť viditeľné, keď je bradavka vo vzpriamenej polohe. Ich úlohou je podporovať dostatočné dojčenie dieťaťa.

Sú to mazové žľazy, ktoré na pokožku vylučujú kožný tuk a voľné mastné kyseliny a zvlhčujú bradavku pri dojčení, chránia pokožku a zabezpečujú určitú vzduchotesnosť medzi ústami dieťaťa a bradavkou. Taktiež do ovzdušia vypúšťajú pachové zlúčeniny, ktoré priťahujú bábätká.

Okrem toho výskum 121 matiek svetlej pleti zistila, že vyšší počet Mongomeryho žliaz na prsníku (známy ako AG číslo) koreloval s rýchlejším priberaním detí a rýchlejším začiatkom laktácie.

Metaanalýza ukazuje, že zápach uvoľňovaný z dojčiacich prsníkov znižuje stav vzrušenia u aktívnych novorodencov a zvyšuje stav vzrušenia u ospalých novorodencov. Tiež spôsobuje, že deti otáčajú hlavu k prsníku, hoci zdroj týchto účinkov nebol presne identifikovaný. Cielený výskum 16 dojčiat založený na tomto pozorovaní ukázal, že tieto účinky možno experimentálne vyvolať tak, že výskumník nasmeruje dieťa s pomocou pachu Montgomeryho žliaz na paličke. Okrem toho, pach Montgomeryho žliaz má silnejšie účinky ako pach materského mlieka alebo kožného tuku.

## Referencie

## Zdroj

Kategória:Anatómia človeka
Kategória:Endokrinný systém
Kategória:Prsník
Kategória:Dojčenie
Kategória:Eponymické termíny v medicíne
Condor

**Condor** môže byť:

* americký film z roku 1986, pozri Condor (film z roku 1986)
* obec v okrese Clearwater v Kanade, pozri Condor (Kanada)
* obec v Brazílii, pozri Condor (Brazília)
* nemecké obrnené vozidlo, pozri Condor (vozidlo)
* nemecká letecká spoločnosť, pozri Condor (letecká spoločnosť)
* bývalý švajčiarsky výrobca bicyklov, pozri Condor (výrobca bicyklov)
* torpédový čln francúzskeho námorníctva, pozri Condor (čln)
* superzloduch v komikse Marvel Universe, pozri Condor (komiks)

## Pozri aj
* Kondor

## Iné projekty
Kondor

**Kondor** môže byť:

* všeobecný názov pre dva druhy supov, pozri Kondor (rod)
* taliansko-argentínsky film z roku 1991, pozri Kondor (film z roku 1991)
* americký seriál z roku 2018, pozri Kondor (seriál)
* séria ruských kozmických satelitov, pozri Kondor (satelit)
* bývalý nemecký výrobca bicyklov a automobilov, pozri Kondor Fahrradwerke

## Pozri aj
* Condor
Cyklohexén

**Cyklohexén** je cyklický uhľovodík s jednou dvojitou väzbou patriaci medzi cykloalkény. Pri izbovej teplote je to bezfarebná kvapalina s výraznou vôňou. Okrem iných použití je to i medziprodukt pri komerčnej syntéze nylonu.

## Výroba
Cyklohexén vzniká čiastočnou hydrogenáciou benzénu, ktorú vyvinula spoločnosť Asahi Chemical. Hlavným produktom tohto procesu je cyklohexán, pretože cyklohexén sa hydrogenuje ľahšie než benzén.

V laboratóriu možno pripraviť cyklohexén dehydratáciou cyklohexanolu.

## Reakcie a použitie
Benzén sa premieňa na cyklohexylbenzén prostredníctvom alkylácie s cyklohexénom v kyslo katalyzovanej reakcii. Cyklohexylbenzén je prekurzorom fenolu a cyklohexanónu.

Hydratácia cyklohexénu vedie k cyklohexanolu, ktorý možno hydrogenovať za vzniku cyklohexanónu, ktorý je prekurzorom ku kaprolaktámu.

Oxidatívnym štiepením cyklohexénu vzniká kyselina adipová. Táto reakcia prebieha vďaka volfrámovému katalyzátoru a peroxidu vodíka, ktorý vystupuje ako oxidačné činidlo.

Eténolýzou cyklohexénu vzniká okta-1,5-dién. Bromináciou cyklohexénu vzniká 1,2-dibrómcyklohexán.

## Štruktúra
Cyklohexén je najstabilnejší v polovičnej stoličkovej konformácii, na rozdiel od cyklohexánu, ktorý je najstabilnejší v stoličkovej konformácii. Jeden z dôvodov, prečo je cyklohexán najstabilnejší v stoličkovej konformácii, je to, že všetky väzby kruhu môžu nadobudnúť zabrzdenú konformáciu. V cyklohexéne je však jedna väzba planárna, čo odpovedá zaclonenej konformácii pre danú väzbu.

## Referencie

## Pozri aj
* Dielsova-Alderova reakcia
* Cyklohexa-1,3-dién
* Cyklohexa-1,4-dién

## Iné projekty

## Externé odkazy
* Bezpečnostný štátok (MSDS) 
* Reakcia cyklohexénu s brómom a manganistanom draselným 
* Syntéza cyklohexénu 

## Zdroj


Kategória:Cykloalkény
Kategória:Uhľovodíkové rozpúšťadlá
Kategória:Šesťčlánkové kruhy
Brandon Flynn

**Brandon Flynn** (vlastným menom Brandon Paul Flynn; * 11. október 1993,  Miami, Florida, USA) je americký filmový a televízny herec, známy predovšetkým z televízneho seriálu *[[13 Reasons Why]]* (2017–2020), *Ratchedová* (2020)  a *Po atentáte* (2024).

## Detstvo

Flynn sa narodil a vyrastal v Miami na Floride, kde taktiež navštevoval aj strednú školu New World School of the Arts. Vyštudoval Mason Gross School of the Arts na Rutgers University, kde získal bakalársky titul vo výtvarnom umení a študoval na Shakespearovom konzervatóriu v divadle Globe v Londýne. Jeho prvou úlohou bola už v desiatich rokoch, keď hral pána Smeeho v muzikálovej verzii Petra Pana.

## Kariéra

V roku 2016 bol Flynn obsadený do úlohy Mika, stážistu v televíznom seriáli *BrainDead*. O dva roky neskôr, sa pripojil k tretej sérii seriálu *[[True Detective]]*, v ktorom si zahral po boku hviezdneho hereckého obsadenia ako Matthew McConaughey, Woody Harrelson, Michelle Monaghan a Colin Farrell. Flynn sa objavil v troch epizódach.

V rokoch 2017 až 2020, stvárnil postavu Justina Foleyho v seriáli *[[13 Reasons Why]]*. Jeho postava, je jedna z hlavných vo všetkých štyroch sériách. 

V roku 2020 debutoval v celovečernom filme v temnej nezávislej komédii *Looks That Kill*. V tom istom roku sa objavil aj v televíznom seriáli *Ratchedová*, kde mu stvárnila matku Sharon Stone. 

Na divadelnej scéne debutoval v roku 2017 v newyorskej off-broadwayskej produkcii muzikálu *Kid Victory* od Johna Kandera a Grega Piercea v divadle Vineyard.

V roku 2025 sa vrátil na javisko v úlohe mladého Marlona Branda v off-broadwayskej premiére hry Gregga Ostrina, *Kowalski* v divadle Duke on 42nd Street. V tom istom roku si zahral aj vo svetovej premiére hry Jeremyho O. Harrisa, *Spirit of the People* na divadelnom festivale vo Williamstowne.

Okrem herectva sa Flynn venoval aj modelingu – objavil sa vo viacerých kampaniach značky Calvin Klein, vrátane kampane Pride 2023, sviatočnej kampane z toho istého roka a kolekcie pánskeho oblečenia na jar 2024.

## Súkromný život

Flynn sa hlási k židovskej viere a viackrát o tom hovoril v rozhovoroch a na sociálnych sieťach. 

Flynn sa otvorene hlási k homosexuálnej orientácii. Vďaka účinkovaniu v *[[13 Reasons Why]]* sa stal dôležitou osobnosťou v oblasti LGBTQ+ reprezentácie a v roku 2018 získal cenu Queerty Award v kategórii Closet Door Bustdown, ktorá oceňuje ľudí prispievajúcich k väčšej viditeľnosti queer komunity.

V minulosti tvoril pár so spevákom Samom Smithom, s ktorým sa verejne objavoval aj na podujatiach a sociálnych sieťach. Ich vzťah sa skončil v roku 2018.

V októbri 2024 sa Flynn oženil s kanadským dramatikom a filmárom Jordanom Tannahillom. 

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Osobnosti USA židovského pôvodu
Kategória:LGBT osobnosti USA
Kategória:Osobnosti z Miami
Predčasné telarché

náhľad|12-mesačné dievčatko s predčasným telarché
**Predčasné [[telarché]]** (, , skr. **PT**) je zdravotný stav, ktorý charakterizuje izolovaná mamogenéza dievčat. Vyskytuje sa u dievčat mladších ako 8 rokov, s výskytom maximálne pred dovŕšením 2 rokov. Predčasné telarché je zriedkavé, vyskytuje sa u 2,2 až 4,7 percent 0- až 2-ročných dievčat. Presná príčina tohto stavu stále nie je známa, ale súvisí s rôznymi genetickými, výživovými a fyziologickými faktormi.

Predčasné telarché je formou inkompletnej (neúplnej) predčasnej puberty (, skr. IPP). IPP znamená prítomnosť sekundárneho pohlavného znaku u dojčaťa bez zmeny hladiny pohlavných hormónov. Centrálna predčasná puberta (, skr. CPP) je závažnejším zdravotným stavom ako IPP. CPP je prejav sekundárnych pohlavných znakov so zmenou hladiny pohlavných hormónov v dôsledku zmeny osi hypotalamus-hypofýza-gonády (HPG). CPP je agresívna endokrinná porucha so škodlivými vývojovými následkami pre pacienta. Pri prejavoch predčasného telarché sa používa diagnostika, aby sa zabezpečilo, že nejde o CPP v ranom štádiu. CPP sa dá od predčasného telarché odlíšiť biochemickými testami, ultrazvukom a priebežným pozorovaním. Na predčasné telarché neexistuje žiadna liečba, ale pravidelné sledovanie je dôležité, aby sa zabezpečilo, že neprejde do chronickej perforatívnej posttraumatickej (CPP). Diagnóza CPP je dôležitá, pretože jej liečba je nevyhnutná.

## Referencie

## Zdroj

Kategória:Choroby prsníkov
Kategória:Choroby žliaz s vnútornou sekréciou
Kategória:Ontogenéza človeka
Kategória:Pediatria
Kategória:Endokrinný systém
Biologická dostupnosť

**Biologická dostupnosť** je množstvo liečiva, ktoré sa po perorálnom podaní dostane do systémovej krvnej cirkulácie vo farmakologicky účinnej forme. Veličina absolútna biologická dostupnosť, ktorá sa označuje *F*, je definovaná ako pomer plochy pod krivkou závislosti koncentrácie liečiva v plazme po perorálnom podaní ku ploche pod krivkou závislosti koncentrácie liečiva v plazme po intravenóznom podaní. Biologická dostupnosť teda môže nadobúdať hodnoty od 0 do 1, resp. vyjadrená v percentách od 0&nbsp;% do 100&nbsp;%.

## Príčiny zníženej biologickej dostupnosti

### Neúplná [[Absorpcia (farmokológia)|absorpcia]]
Biologickú dostupnosť znižuje neúplná absorpcia podanej dávky liečiva z lumena GIT do krvi. Absorpciu liečiva môže ovplyvňovať aj súčasné podávanie nevhodných potravín, ako je napríklad požívanie mlieka, minerálnych vôd počas terapie tetracyklínovými antibiotikami, ktoré s vápenatými dikatiónmi tvoria nerozpustné precipitáty. 

### [[Metabolizmus]] v [[Enterocyt|enterocytoch]]
Biologickú dostupnosť znižuje prechod liečiva bunkami enterocytov, ktoré sú schopné premeniť molekuly liečiva na neúčinné metabolity, čím znížia biologickú dostupnosť liečiva. 

### Enzymatická hydrolýza
Enzýmy žalúdka a pankreasu, ktoré sú secernované do chýmu a enzýmy inkorporované v črevnej stene metabolizujú liečivá založené na peptidovej chémii, preto nie je možné podávať tieto liečivá perorálne. Možným riešením je dizajn liečiva na princípe peptidomimetík, ktoré nie sú hydrolyzovateľné ľudskými peptidázami a proteinázami, preto sú schopné prejsť do krvnej cirkulácie aj po perorálnom podaní. 

### Metabolizmus v hepatocytoch
Pečeň intenzívne metabolizuje cudzorodé látky ich chemickou derivatizáciou na rozpustnejšie formy a konjugáciou s polárnymi látkami, čím ďalej zvyšuje ich rozpustnosť vo vode. Tieto metabolity liečiv sú často farmakologicky neaktívnymi zlúčeninami.

### Metabolizmus v pľúcach
Keďže pľúcami za minútu pretečie značná časť krvi organizmu, liečivá, ktoré sú citlivé na enzýmy nachádzajúcimi sa v pľúcach, podliehajú na tomto mieste degradácii na farmakologicky neaktívne metabolity.

## Referencie

Kategória:Farmakológia
Kategória:Farmakokinetika
Kategória:Medicínska chémia
Intravitreálne podanie

náhľad|Doktor vykonáva intravitreálne podanie
**Intravitreálne podanie** je spôsob podania liečiva vpichom do oka injekciou, pričom sa podáva malý objem 50 μL. Bolus sa podáva do sklovca (lat. *[[Sklovec|corpus vitreum]]*). Intravitreálne sa podáva antivirotikum ganciklovir pri cytomegalovírusovej retinopatii u pacientov s rozvinutým AIDS pri neliečenej infekcii vírusom HIV. Do sklovca sa injekčne podávajú aj:

* glukokortikoidy ako dexametazón vo forme implantátu, injekcia triamcinolónu,
* antibiotiká ako vankomycín, ceftazidín, klindamycín, gentamicín, moxifloxacín,
* antimykotiká ako amfotericín B, flukonazol, itrakonazol, vorikonazol,
* antivirotiká ako ganciklovir, aciklovir.

## Realizácia
Intravitreálne podanie musí byť realizované za aseptických podmienok (dezinfekcia jódovaným povidónom) v ambulancii za primeranej anestézie, pričom výkon môže realizovať iba lekár. Po intravitreálnom podaní musí byť pacient monitorovaný na zvýšenie vnútroočného tlaku pomocou tonometrie, monitoruje sa aj prietok krvi terčom zrakového nervu, pričom vysoký krvný tlak môže znížiť prietok krvi. V ambulancii musia byť prítomné sterilné nástroje na prípadnú paracentézu. Oko, do ktorého bolo aplikované liečivo intravitreálne, musí byť 24 hodín prelepené.

## Odôvodnenie
Intravitreálne podanie sa realizuje z dôvodu, že lokálne podanie liečiva nedosiahne terapeutické dávky v zadných segmentoch oka. Ďalej sa týmto spôsobom obchádzajú systémové nežiaduce účinky liečiv, ktoré sú pre mnohých pacientov neakceptovateľné.

## Referencie

## Iné projekty

Kategória:Spôsoby podania liečiva
Kategória:Lekárska terminológia
Kategória:Oftalmológia
Efekt prvého priechodu

**Efekt prvého priechodu** je jav pozorovaný vo farmakológii, keď časť liečiva, ktorá sa dostala do krvi vo *[[Vrátnica|venae portae]]*, sa neudrží v systémovej krvnej cirkulácii, pretože je zmetabolizovaná na neúčinné metabolity v pečeni, pľúcach, resp. iných orgánoch schopných metabolizovať dané liečivo. Efekt prvého priechodu je významný u liečiv, akými sú:

* betablokátory,
* morfín,
* salbutamol,
* nitroglycerín,
* verapamil, 
* námeľové alkaloidy.

## Referencie

Kategória:Farmakokinetika
Kategória:Medicínska chémia
Rektálne podanie

náhľad|Podávanie liekov rektálne
**Rektálne podanie** (tiež **podanie ''per rectum***) je spôsob podania [[Liek|lieku]] zasunutím [[Lieková forma|liekovej formy]] do [[Konečník (stavovce)|konečníka]]. Výhodou rektálneho podania je únik [[Liečivo|liečiva]] [[Presystémová eliminácia|presystémovej eliminácii]] pri [[Efekt prvého priechodu|prvom priechode]] [[Pečeň|pečeňou]], pretože [[Látka (chémia)|látky]] z [[Konečník (stavovce)|konečníka]] sa dostávajú [[Krvný obeh|krvným obehom]] do [[Dolná dutá žila|dolnej dutej žily]], nie do [[Vrátnica|vrátnicovej žily]] (*venae portae*). [[Rektum]] je dobre prekrvená časť [[Tráviaca rúra|tráviacej rúry]], a preto účinok [[Liečivo|liečiva]] nastupuje už do pätnástich [[Minúta|minút]]. [[Biologická dostupnosť]] rektálne podaného [[Liek|lieku]] je znížená a variabilná, keďže môže dôjsť ku spontánnemu vypudeniu [[Liek|lieku]] z [[Konečník (stavovce)|konečníka]], prípadne sa [[lieková forma]] nedezintegruje úplne.

Rektálne sa podávajú [[Liečivo|liečivá]] vo [[Lieková forma|liekovej forme]] [[Čípok|čípkov]] alebo [[Roztok|roztokov]] ako [[klystír]]. Využíva sa aj u detí, ktoré nespolupracujú a odmietajú podanie lieku ústami. Samozrejme nie je možné rektálne podať liek určený na perorálne podanie. Podanie *per rectum'' sa využíva aj u chorých po operáciách, ktorý často zvracajú, nie sú schopní prehĺtať, u pacientov v bezvedomí a u liečiv so zlou chuťou.

Rektálne podanie sa zneužíva aj v sexuálnej oblasti, keď sa na rektum aplikuje kokaín na lokálne znecitlivenie  pri análnom sexe. Takto podaný kokaín zároveň znecitlivuje žaluď penisu, čím sa odďaľuje priskorá ejakulácia. Rektálne sa podávajú aj kryštalické drogy, ktoré sa análne rýchlejšie vstrebajú ako po intranazálnom podaní. Navyše sa tým obchádza riziko prenosu sexuálne prenosných chorôb, ktoré sú spojené s injekčnou aplikáciou drog a obchádza sa riziko vplyvu nečistôt v droge pri intravenóznom podaní drogy.

## Referencie

Kategória:Spôsoby podania liečiva
Kategória:Lekárska terminológia
Tlstý potok (prítok Hostovického potoka)

**Tlstý potok** je potok v regióne Zemplín v subregióne Horný Zemplín, na území obce Hostovice v okrese Snina v Prešovskom kraji. Nachádza sa v geomorfologickej oblasti Nízke Beskydy. Ústi do Hostovického potoka. Má dĺžku . Rád toku VIII. 
## Prameň
Vodný tok *Tlstý potok* pramení v  v južnom kúte územia obce Hostovice v lesnom extraviláne, juhozápadne od lesa *Vasilkove polianky*, v okrese Snina. 
## Opis toku
*Tlstý potok* tečie od prameňa lesným extravilánom severovýchodným smerom cez územie Hostovíc, ľavým brehom obteká les a pasienok *Vasilkove polianky*, postupne tečie do poľnohospodárskeho extravilánu, veľkým oblúkom sa skrúca doľava, v  priberá ľavostranný bezmenný prítok, mení smer na východ, pravým brehom obmýva úpätie pasienka a poľa *Košariská*, v  podteká cestu z Hostovíc do obce Pčoliné, skrúca sa na sever, v  priberá ľavostranný bezmenný prítok, vteká do horného konca intravilánu Hostovíc a zároveň ústi do Hostovického potoka ako jeho ľavostranný prítok. Hostovický potok ďalej ústi do Udavy. *Tlstý potok* patrí do okresu Snina v Prešovskom kraji. Pramení, tečie a ústi do vodného toku Hostovický potok na území obce Hostovice. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Tlstý potok* má dva bezmenné prítoky. 
## Pôvod názvu
Názov vodného toku *Tlstý potok* má pôvod v charakteristickej vlastnosti vodného toku v období pomenovacieho aktu a to v občasnom množstve prietoku vody označenom slovami *tlstý, objemný, veľký, hrubý, tučný*. Prídavným menom *tlstý* po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Tlstý potok* ako súčasť početnej skupiny názvov v slovenskej toponymii, najmä hydronymii s významom *vyznačujúci sa občasným veľkým, hrubým, objemným prietokom vody*. Presvedčivejší sa zdá byť pôvod prevzatím názvu poľa *Tlsté* v katastrálnom území obce Hostovice, ktoré leží oproti ústiu Tlstého potoka na náprotivnom brehu Hostovického potoka. Základ jednoslovného názvu poľa *tlst-* bol bez zmeny prenesený do prvej zložky názvu vodného toku *Tlstý potok*. Názov vodného toku *Tlstý potok* bol štandardizovaný v roku 1990. V množine slovenskej hydronymie vodných tokov hydronymum *Tlstý potok* nie je jedinečným hydronymom (november 2025); na Slovensku sú dva vodné toky s týmto štandardizovaným názvom.
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Laboreckej vrchovine
Kategória:Hostovice
Kategória:Povodie Udavy
Sublinguálne podanie

[náhľad|[Nitroglycerín sa podáva v liekovej forme spreja vstrieknutím aerosolu pod jazyk.]]
**Sublinguálne podanie** (tiež **sublingválne podanie**, lat. *lingua*, jazyk; lat. *sub*-, pod, dole, spodný) je spôsob podania lieku umiestnením pod jazyk. V ústnej dutine je povrch tvorený mnohovrstvovým dlaždicovým epitelom, preto sa sublinguálne podávajú len veľmi nepolárne látky, ktoré sú schopné permeovať do krvi. Typicky sa takto podávajú nitráty pri srdcových ochoreniach a niektoré analgetiká. Sublinguálne sa podáva aj antileukotrién montelukast v liekovej forme žuvacích tabliet. Podobne ako je tomu u rektálneho podania, sublinguálnym podaním sa obchádza efekt prvého priechodu pečeňou, pretože látka sa spod jazyka dostáva priamo do systémovej cirkulácie. Priestor pod jazykom je bohato krvne zásobený. Nástup účinku je do dvoch minút. Liekové formy využívané u sublinguálneho podania sú tablety, žuvacie tablety, pastilky, lízatká a spreje.

## Referencie

Kategória:Spôsoby podania liečiva
Kategória:Lekárska terminológia
Bukálne podanie

náhľad|Nikotínové sáčky
**Bukálne podanie** je spôsob podania liečiva do ústnej dutiny, keď sa liek vo vhodnej liekovej forme vsunie do priestoru medzi ďasno a vnútornú časť líca. Bukálne sa podobne ako pri sublinguálnom podaní podávajú liečivá nepolárneho charakteru, pretože musia prestupovať cez mnohovrstvový dlaždicový epitel, ktorý vystiela vnútro ústnej dutiny. V súčasnosti sa bukálne podávajú drogy ako je nikotín vo forme sáčkov nasiahnutých drogou. Ich výhodou proti fajčeniu tabaku, že človek sa môže intoxikovať nikotínom aj na miestach, kde je fajčenie zakázané alebo neprístupné (v práci, lietadle). Problémom je dávka nikotínu, ktorá z jedného nikotínového sáčku niekoľkonásobne prekračuje dávku nikotínu z cigarety, čím sa prejavia silnejšie účinky nikotínu so zvýraznenými nežiaducimi účinkami. Nebezpečenstvom je aj rakovina ústnej dutiny ako dôsledok dlhodobého a častého zneužívania nikotínu bukálne.

## Referencie

Kategória:Spôsoby podania liečiva
Kategória:Lekárska terminológia